CELEX: 32020D1765
Language: sk
Date: 2020-11-25 00:00:00
Title: Vykonávacie rozhodnutie Komisie (EÚ) 2020/1765 z 25. novembra 2020, ktorým sa neschvaľuje chlorofén ako existujúca účinná látka na použitie v biocídnych výrobkoch typu 2 (Text s významom pre EHP)

26.11.2020   
               
               
                  SK
               
               
                  Úradný vestník Európskej únie
               
               
                  L 397/24
               
            
         VYKONÁVACIE ROZHODNUTIE KOMISIE (EÚ) 2020/1765
         z 25. novembra 2020,
         ktorým sa neschvaľuje chlorofén ako existujúca účinná látka na použitie v biocídnych výrobkoch typu 2
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
         keďže:
         
                     (1)
                  
                  
                     Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje chlorofén (EC číslo: 204-385-8; CAS číslo 120-32-1).
                  
               
                     (2)
                  
                  
                     Chlorofén bol hodnotený z hľadiska použitia v biocídnych výrobkov typu 2, dezinfekčné prostriedky a algicídy, ktoré nie sú určené na priamu aplikáciu na ľudí alebo zvieratá, opísaných v prílohe V k nariadeniu (EÚ) č. 528/2012.
                  
               
                     (3)
                  
                  
                     Nórsko bolo určené ako spravodajský členský štát a jeho hodnotiaci príslušný orgán predložil 22. decembra 2016 Európskej chemickej agentúre (ďalej len „agentúra“) hodnotiacu správu spolu so svojimi závermi.
                  
               
                     (4)
                  
                  
                     V súlade s článkom 7 ods. 2 delegovaného nariadenia (EÚ) č. 1062/2014 Výbor pre biocídne výrobky 4. marca 2020 (3) prijal stanovisko agentúry, v ktorom sa zohľadnili závery hodnotiaceho príslušného orgánu.
                  
               
                     (5)
                  
                  
                     Z uvedeného stanoviska vyplýva, že v prípade biocídnych výrobkov typu 2 obsahujúcich chlorofén nemožno očakávať, že spĺňajú kritériá stanovené v článku 19 ods. 1 písm. b) nariadenia (EÚ) č. 528/2012, keďže sa v rámci posúdenia rizika pre zdravie ľudí zistili neprijateľné riziká.
                  
               
                     (6)
                  
                  
                     Vzhľadom na stanovisko agentúry nie je vhodné schváliť chlorofén na použitie v biocídnych výrobkoch typu 2.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
                  
               PRIJALA TOTO ROZHODNUTIE:
         
            Článok 1
            Chlorofén (EC číslo: 204-385-8, CAS číslo: 120-32-1) sa neschvaľuje ako účinná látka na používanie v biocídnych výrobkoch typu 2.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 25. novembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 167, 27.6.2012, s. 1.
         
            (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).
         
            (3)  Stanovisko výboru pre biocídne výrobky k žiadosti o schválenie účinnej látky: chlorofén, výrobok typu: 2, ECHA/BPC/238/2020, prijaté 4. marca 2020.